Ada Arnstad

Ada Johanna Arnstad (født 13. august 1992 i Trollhättan) er en norsk politiker (Sp). Hun var politisk rådgiver for finansminister Trygve Slagsvold Vedum fra 14. oktober 2021 til 26. oktober 2022.

Hun er født i Sverige, og vokste opp på Skatval i Nord-Trøndelag fra 1995. Arnstad gikk Ole Vig videregående skole og har studert fornybar energi ved Universitetet for miljø og biovitenskap på Ås og internasjonale studier ved Universitetet i Oslo.

Arnstad var president i Nordiska Centerungdomens Förbund fra 2013 til 2014, nestleder i Senterungdommen fra 2014 til 2016 og leder i Senterungdommen fra 2016 til 2019. Hun har siden oktober 2019 vært innvalgt i Trøndelag fylkesting og fylkesutvalg.

Hun er datter av Eli Arnstad og Iwar Arnstad (født Andersson).

Referanser 

Politiske rådgivere i Regjeringen Støre
Sp-politikere i Trøndelag
Lokalpolitikere i Stjørdal
Senterungdommens ledelse
Personer fra Stjørdal kommune
Tillitsvalgte i Senterungdommen